Ριζότο με κολοκύθα, κουνουπίδι και μετσοβόνε
Απολαμβάνουμε αυτό το ζουμερό και μελωμένο ριζότο με όλη την οικογένεια.
350 γρ. ρύζι Καρολίνα Σερρών, 250 γρ. ψίχα κολοκύθας, σε κυβάκια 2 εκ. (βρίσκουμε και σε φέτες, σε δισκάκια), 200 γρ. κουνουπίδι, σε μικρά μπουκετάκια, 100 γρ. πράσο, σε λεπτές φέτες, 1 μικρό ξερό κρεμμύδι, ψιλοκομμένο, 60 γρ. απάκι ή σύγλινο, σε κυβάκια, 150 ml λευκό, ξηρό κρασί, 150 γρ. μετσοβόνε, χοντροτριμμένο, 50 γρ. τριμμένη παρμεζάνα, 2 κουτ. γλυκού ξύσμα λεμονιού, 2 κουτ. γλυκού θυμάρι ξερό, τριμμένο, 2 κουτ. γλυκού φασκόμηλο ξερό, τριμμένο, 30 γρ. βούτυρο αγελάδας, 40 ml ελαιόλαδο, αλάτι, φρεσκοτριμμένο πιπέρι
Για το ριζότο με κολοκύθα, κουνουπίδι και μετσοβόνε σε μια κατσαρόλα βράζουμε 1.500 ml νερό μαζί με το φασκόμηλο και το διατηρούμε ζεστό.Σε άλλη κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι, το πράσο, την κολοκύθα, το κουνουπίδι και το αλλαντικό για 4-5 λεπτά, μέχρι να μαλακώσουν.Προσθέτουμε το ρύζι και ανακατεύουμε για 1 λεπτό, μέχρι να λαδωθεί. Ρίχνουμε το κρασί και αφήνουμε 2 λεπτά να εξατμιστεί το αλκοόλ. Ρίχνουμε 1-2 κουτάλες από το καυτό νερό και αλατοπίπερο. Μαγειρεύουμε ανακατεύοντας τακτικά, μέχρι όλο το υγρό να απορροφηθεί. Συνεχίζουμε να ρίχνουμε το καυτό νερό σε δόσεις, ρίχνοντας κάθε δόση όταν η προηγούμενη έχει απορροφηθεί. Η όλη διαδικασία διαρκεί 16-18 λεπτά. Αποσύρουμε από τη φωτιά, προσθέτουμε τα τυριά, το θυμάρι, το ξύσμα και το βούτυρο και ανακατεύουμε απαλά.Κλείνουμε την κατσαρόλα με το καπάκι και αφήνουμε στην άκρη για 2 λεπτά, μέχρι να μισολιώσει το τυρί.
Κολοκύθα,Κουνουπίδι,Ρύζι